La Xarxa d´Escoles Infantils Municipals de Gandia inicia el curs amb un Pla de Contingència enfront de la COVID-19 a l´abast de mares i pares
03 setembre 2020

## La Xarxa d´Escoles Infantils Municipals de Gandia inicia el curs amb un Pla de Contingència enfront de la COVID-19 a l´abast de mares i pares03 setembre 2020Última actualització: 14 juliol 2025

![](../gestion/img/ao2292-copia.jpg)  
  

Tot enllestit a la Xarxa d’Escoles Infantils Municipals de Gandia per a encetar un curs escolar, el dilluns 7 de setembre, caracteritzat per una situació atípica, però que comptarà amb totes les mesures preventives enfront de la COVID-19. Ho ha anunciat aquest matí la **regidora delegada de Polítiques Educatives, Carmen Fuster,** qui està reunint-se aquests dies, juntament l’**edil delegada de Sanitat, Liduvina Gil**, amb els pares i les mares de l’alumnat. Així, ahir dimecres ho van fer amb les famílies de les xiquetes i els xiquets de 0 a 1 anys. Hui dijous, amb les d’1 a 2 anys i demà divendres de 2 a 3 anys.  

_“Tant el departament d’Educació, com les educadores de les 7 escoletes hem treballat de valent durant l’estiu en el Pla de Contingència i els protocols d’actuació. Per tant, cal transmetre tranquil·litat, perquè els xiquets i les xiquetes van a estar en entorns saludables i segurs. En el cas de detectar algun cas, disposem de protocols coordinats amb els centres de salut de referència de les escoletes”._

En el Pla de Contingència estan descrites totes les mesures que cal aplicar, i estaran aplicades, tant per part de les escoles, i el personal que forma part de cada una d’elles, com per les famílies, per tal de garantir la seguretat de l’alumnat:

*   Limitació de contacte interpersonal.
*   Mesures de prevenció personal.
*   Neteja i ventilació d’espais.
*   Gestió dels possibles casos.

_“És molt important que els pares i les mares el consulten i siguen tingudes en compte totes les mesures i recomanacions. A cada escoleta hi haurà a la seua disposició un exemplar del Pla de Contingència i que el personal docent els hi facilitarà en el cas que tinguen cap dubte o necessiten algun aclariment”._

Fuster també ha informat que hi haurà un sistema d’avaluació per tal de fer un seguiment del Pla de Contingència.

L’exterior de les escoletes, les entrades i eixides, també estarà controlat amb presència policial, voluntaris de Protecció Civil i Informadors municipals.

Finalment, la regidora de Polítiques Educatives ha apel·lat a la coresponsabilitat de tota la comunitat educativa per tal d’adquirir els nous hàbits que regiran aquest curs.  

[Twittear](https://twitter.com/share)